Texas Texas 2011 tecsani El Stato de ła steła sołitaria El Teksas el ze on dei sinkuanta stati federai de i Stati Unii de ła Amèrika. El se kata intel sud de el paeze, so el Golfo de el Mèsego ke ło baña a sudest, el konfina a sudovest ko el Mèsego, a nordovest ko el Novo Mèsego, a nord ko el Oklahoma, a nordest ko el Arkenso e a est ko ła Łuiziana. El ze el 2° stado par popołasion e 2° de superfisie, konpaña a keła de ła Fransa. El teritorio el se estende da el łiveło de el mar a na altitudine masima de 2667 m. El ga na kosta dunoza e orlada da łagune, sevia da 'na anpia pianura kostiera e 'na serie de altipiani, incizi da vałi fonde, ke i monta fin oltre i 1000 m. Inte ła porsion osidental el ze atraversà da łe Montañe Rocoze, ko łe kadene de i Monti Santiago , Monti Deivis e Monti Guadałupe . I fiumi pi' inportanti i ze el Rio Grando, ko el so afluente Pecos , el Kanadian , el Fiume Roso e el Cołorado . Ge ze tanti łagi, skuazi tuti artifisiałi. El klima el ze kaldo e umido łongo ła kosta, kontinental seko soi altopiani interni. El Teksas el ze sta na provinsia del Mèsego a partir da ła kołonizaxion spañoła. Int'el 1836 i kołoni nordamericani łi ga proklamà ła indipendensa da el Mèsego. Int'el 1845 el se ga unio ai Stati Unii. Łe sità pi' inportanti łe ze ła kapital Óstin, Sant'Antonio, Dałas, Fort Uort , El Paso, Arlington, e i porti de Hiuston, Korpus Kristi , Bomon e Galviston . Se koltiva sereałi, patate, koton, foraji, bajiji e fruta. Se ałeva bovini, ovini e suini. Se desfruta zasimenti de petrołio e de gas natural. Ge ze industrie petrolkimege, kimege, metałurgege, ałimentari, kartarie e de el semento. El Stato el ze rapresentà a ła Kamera de i Rapresentanti da 36 deputai. Ła pena de morte ła vien ezeguia par iniesion łetałe.